****

**ŽUPA SV. IVANA KRSTITELJA REČICA**

**BR.730. GOD.XV. 20.veljače 2022.**

**7. NEDJELJA KROZ GODINU**

|  |  |  |  |
| --- | --- | --- | --- |
| Pin on FANO _L&#39;evangeli del diumenge_  **Prvo čitanje**1Sam26,27-9.12-13  **Drugočitanje***: 1Kor 15,45-49*  **Evanđelje**: Lk 6,27-38  **Zborna molitva:**  Svemogući Bože, daj da budno osluškujemo poticaje tvoga Duha:  da ti čujemo glas, te ga riječju i životom slijedimo. Po Gospodinu**.**  **Ulazna pjesma:**  *Ja se u tvoju dobrotu, Gospodine, uzdam, nek mi se srce raduje spasenju tvome! Pjevat ću Gospodinu koji mi učini dobro.*  ***Pričesna pjesma:***  *Ispovijedam sva čudesna djela tvoja, radujem sei kličem tebi, pjevam imenu tvome, Svevišnji.*  *(Ps 9,2-3)*  Milosrdan je i milostiv Gospodin. | | *U one dane: Ustade Šaul i siđe u pustinju Zif, a s njim tri tisuće izabranih Izraelaca, da traži Davida u pustinji Zifu. David i Abišaj dopriješe noću do vojske: i gle, Šaul ležaše i spavaše u taboru, a koplje mu kod ­uzglavlja zabo­deno u zemlju. Abner i vojnici ­ležahu oko njega. Tada Abišaj reče Davidu: »Danas ti je Bog predao u ruke tvoga neprijatelja. ­Zato sada dopusti da ga njegovim vlastitim kopljem pribodem za zemlju, jednim ­jedinim udarcem, drugoga mi neće trebati.« Ali David odgovori Abišaju: »Nemoj ga ubijati! Jer tko će dignuti ruku svoju na pomazanika Gospo­dnjeg i ostati nekažnjen?« Nato David uze koplje i vrč za vodu što su bili kod Šaulova uzglavlja i oni odoše. Nitko nije ništa vidio ni opazio, nitko se nije probudio, ­nego su svi spavali jer bijaše na njih pao dubok san od Gospodina. David prijeđe na drugu stranu i stade na vrh gore, podaleko, tako da je među njima bio velik prostor. I viknu David:*  *»Evo kraljeva koplja, neka dođe jedan od momaka i neka ga uzme! A Gospodin će vratiti svako­me po njegovoj pravdi i njegovoj vjernosti: danas te Gospodin bijaše predao u moje ruke, ali nisam htio dići ruke svoje na pomazanika Gospodnjega.«*  *Riječ je Gospodnja.* | |
| 11 idee su Agostiniane | immagini religiose, immagini, spirito santoJeste li ikada čuli ovu rečenicu: “Njega mi je samo Nebo poslalo”. To se događa u trenucima kad ne vidimo nikakvog izlaza, pa mi netko pomogne. Stojim na raskršću. Ne pomaže mi ni karta, ni navigacija, a onda se pojavi netko koji mi brzo pokazuje put. Postoje i druge situacije u kojima mi netko smeta i nervira me. Šalje li njega Nebo? Ili, netko ne prestaje govoriti a ja bih želio mir. Nebo mi očito povjerava da i takve situacije svladam, da ih riješim, da za sve sudionike bude dobro. U evanđelju će biti govora o takvim situacijama.  Jedna jednostavna rečenica nalazi se usred evanđelja: “I kako želite da ljudi vama čine, tako činite i vi njima.” Uistinu potpuno razborito! Dovoljno je da se smjestim u drugoga i pitam se: kako bi mi bilo kad bih bio u položaju drugoga? Što bih tada imao? Kako bih postupio? Tako jednostavna i jasna uputa, ili kako ju se zove “zlatno pravilo”. Ona je prisutna u mnogim kulturama i religijama. Također u obliku koji je kod nas uobičajen kao poslovica: “Što ne želiš da se tebi čini, ne čini ni ti drugome.” Isus se pozitivno obratio “zlatnim pravilom” : čini drugima, što očekuješ za samoga sebe! Kako izgleda kad izbije neprijateljstvo? Isus kaže: “Ljubite svoje neprijatelje, dobro činite svojim mrziteljima, blagoslivljajte one koji vas proklinju, molite za one koji vas zlostavljaju!” (LK 6, 27 sl.) Na prvi pogled izgleda nemoguće! Sasvim “normalna” reakcija je uzvratiti udarac, mrziti, osvetiti se. Ipak tu se pojavljuje “zlatno pravilo”: mogu li mrziti? Zar to nije strašno? Želim li da se meni čini zlo? Nijedna “normalan ” čovjek ne raduje se neprijatelju. Nitko ne želi da ga se progoni.  Dakle ne čini drugome što sam ne želiš sebi: iako je on moj neprijatelj? Progoni li me mržnjom ? Da, također i tada! On sam ne želi da mu ja činim izmišljeno zlo. Pa, ako on to meni i čini, sebi ne bi želio. “Zlatno pravilo” u biti je sasvim logično. Zašto je ono tako teško? To se ne dobiva samim razumom. Tu treba veliki uzor, jak pomoćnik. Tu treba široko srce. Tako široko kao Božje srce. On se uvijek drži “zlatnog pravila”. On postupa dobro iako mi nismo dobri. On je milosrdan tamo gdje smo mi okrutni, nemilosrdni. On ne osuđuje, gdje smo već davno slomili štap. | |

Plaču li svećenici?

- Plaču ako...

A zašto svećenik plače?

- Svećenici plaču iz mnogo razloga...

Ali, nisu li svećenici Božji ljudi? Zašto bi

plakali?

- Da, svećenici su Božji ljudi, to je istina, ali

nisu superheroji, niti su kamenja.

Oni su ljudska bića.

Ali, zašto svećenik plače?

- Svećenici plaču od samoće. Okruženi

su ljudima, ali su opet sami.

Plaču od nostalgije za svojim obiteljima,

što su daleko od ljudi koje vole, što nisu

mogli biti s njima u dobrim i lošim

vremenima.

Plaču i zbog nesporazuma.

Ljudi misle kako se svećenik ne može razboljeti, osjećati

umorno, imati prijatelje ili biti tužan, ljudi

tvrde da su savršeni i koliko god dobrih

stvari učinili, uvijek će se gledati pogreške kako bi ih se kritiziralo.

Plaču od razočarenja da ponekad, čak i ako daju sve od sebe, ljudima to ne odgovara. Kao da se bore sami.

Oni vrište u bespomoćnosti kad su svjedoci boli, problema, bolesti, siromaštva i patnje svojih ovaca i ne mogu ništa drugo nego moliti, pratiti, razumjeti i suosjećati.

Plaču od radosti i kad žive svoj poziv, kada služe drugima, kada opažaju plod od navještanja Evanđelja. Plaču od ljubavi kada primaju istinsku i zainteresiranu naklonost nekih dobrih ljudi, kada osjete ljubav prema Bogu u njihovom životu.

Da, svećenici plaču, sami i u tišini. Pronalaze utočište u Božjem srcu.

Čak i svećenici plaču od boli zbog svojih

grijeha i bijede, jer su unatoč svemu i oni grešnici.

Zato, pomolimo se za svećenike!🙏🏻

l više od kritiziranja svećenika, savijmo

koljena i pomolimo se za njih!

(Izvor: Salvatore Di Senso)

Neka tvoja vrata budu otvorena da bi ga primio, otključaj mu svoju dušu, izrazi mu dobrodošlicu u svojim mislima i tada ćeš uvidjeti bogatstvo jednostavnosti, blago mira i radost milosti. •sv. Ambrozijel

|  |  |  |
| --- | --- | --- |
| Ponedjeljak,  **Župne obavijesti**  21.veljače |  | Petar Damiani |
| Utorak,  22.veljače |  | Katedra sv. Petra |
| Srijeda,  23.veljače |  | Polikarp |
| Četvrtak,  24.veljače |  | Montan |
| Petak,  25.veljače | 18,00 | Donat  + Ivan Stepić |
| Subota,  26.veljače. | 18,00 | Aleksandar  +Jagica, Franjo Kozlović, Vjekoslav, Vjekoslava Matijašić, Nikola, Jana Kopriva; +Karlo Brezović |
| **Nedjelja,**  **20.veljače** | 8,30  10,00  11,00 | **7. NEDJELJA KROZ GODINU**  **ŽUPNA CRKVA**: + obitelj Bartolac i Prstec; +Ivan, Marija Nejak (god) ( R-153)  **ZAMRŠJE**: + Ljubica Šalić; Ivanka, Ivan Prepolec; + Ivan, Karlo, Mara Cvetković; +Matija, Jelica Frklić; + Dragica Zelić  **ŽUPNA CRKVA** : pro populo |

* **SVOJE PRILOGE**  za potrebe župe možete uplatiti i na adresu: Župa svetog Ivana Krstitelje Rečica ( za potrebe župe) IBAN HR8124000081104962168. Hvala svima na prilogu za našu župu i župnu crkvu!
* U nacionalnom svetištu sv. Josipa u Karlovcu svake srijede Velika devetnica svetom Josipu. Naša župa Devetnicu predvodi 16. ožujka.
* Ovaj Tjedan završeni su radovi na sanaciji od potresa na dijelu oko tornja
* Ovaj tjedan župa upisana u Registar Ministarstva poljoprivrede kao šumovlasnik šumskih parcela Prek Blatnice

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: [zupa.recica@zg-nadbiskupija.hr](mailto:zupa.recica@zg-nadbiskupija.hr). Izlazi tjedno u 150 primjeraka.